CELEX: 32017R1413
Language: sk
Date: 2017-08-03 00:00:00
Title: Nariadenie Komisie (EÚ) 2017/1413 z 3. augusta 2017, ktorým sa mení príloha IV k nariadeniu Európskeho parlamentu a Rady (ES) č. 1223/2009 o kozmetických výrobkoch (Text s významom pre EHP )

4.8.2017   
               
               
                  SK
               
               
                  Úradný vestník Európskej únie
               
               
                  L 203/1
               
            NARIADENIE KOMISIE (EÚ) 2017/1413
      z 3. augusta 2017,
      ktorým sa mení príloha IV k nariadeniu Európskeho parlamentu a Rady (ES) č. 1223/2009 o kozmetických výrobkoch
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (1), a najmä na jeho článok 31 ods. 1,
      keďže:
      
                  (1)
               
               
                  Oxid zinočnatý je povolený ako farbivo v kozmetických výrobkoch v položke 144 prílohy IV k nariadeniu (ES) č. 1223/2009.
               
            
                  (2)
               
               
                  Vo svojom stanovisku z 18. septembra 2012 (2), ktoré bolo revidované 23. septembra 2014 (3), Vedecký výbor pre bezpečnosť spotrebiteľov (VVBS) dospel k záveru, že používanie oxidu zinočnatého je bezpečné, keď sa vo svojej neobalenej forme inej ako nanoforma používa ako farbivo v kozmetických výrobkoch určených na pokožku. VVBS sa však takisto nazdáva, že také používanie oxidu zinočnatého v kozmetických výrobkoch, pri ktorom môže vdychovaním dôjsť k vystaveniu pľúc spotrebiteľa oxidu zinočnatému, vyvoláva obavy vzhľadom na to, že častice oxidu zinočnatého po vdýchnutí spôsobuje zápal pľúc.
               
            
                  (3)
               
               
                  Na základe stanovísk VVBS by sa používanie oxidu zinočnatého ako farbiva v kozmetických výrobkoch v jeho neobalenej forme inej ako nanoforma malo obmedziť na tie použitia, pri ktorých nemôže dôjsť vdychovaním k vystaveniu pľúc koncového používateľa oxidu zinočnatému.
               
            
                  (4)
               
               
                  Príloha IV k nariadeniu (ES) č. 1223/2009 by sa preto mala zodpovedajúcim spôsobom zmeniť.
               
            
                  (5)
               
               
                  Odvetviu by sa mala poskytnúť primeraná lehota na uskutočnenie potrebných zmien v zložení výrobkov s cieľom uviesť ich na trh a na stiahnutie nevyhovujúcich výrobkov z trhu.
               
            
                  (6)
               
               
                  Opatrenia stanovené v tomto nariadení sú v súlade so stanoviskom Stáleho výboru pre kozmetické výrobky,
               
            PRIJALA TOTO NARIADENIE:
      Článok 1
      Príloha IV k nariadeniu (ES) č. 1223/2009 sa mení v súlade s prílohou k tomuto nariadeniu.
      Článok 2
      Od 24. februára 2018 sa na trh Únie môžu uvádzať len tie kozmetické výrobky, ktoré spĺňajú požiadavky tohto nariadenia.
      Od 24. mája 2018 môžu byť na trhu Únie sprístupnené len tie kozmetické výrobky, ktoré spĺňajú požiadavky tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 3. augusta 2017
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 342, 22.12.2009, s. 59.
      
         (2)  Revízia VVBS/1489/12 z 11. decembra 2012, http://ec.europa.eu/health/scientific_committees/consumer_safety/docs/sccs_o_103.pdf.
      
         (3)  Revízia VVBS/1539/14 z 25. júna 2015, http://ec.europa.eu/health/scientific_committees/consumer_safety/docs/sccs_o_163.pdf.
      
         PRÍLOHA
         Položka 144 prílohy IV k nariadeniu (ES) č. 1223/2009 sa nahrádza takto:
         
            
                        Referenčné číslo
                     
                     
                        Identifikácia látky
                     
                     
                        Podmienky
                     
                     
                        Znenie podmienok použitia a upozornení
                     
                  
                        Chemický názov
                     
                     
                        Indexové číslo farby Číslo/názov v jednotnom zozname zložiek
                     
                     
                        CAS číslo
                     
                     
                        EC číslo
                     
                     
                        Farba
                     
                     
                        Typ výrobku, časti tela
                     
                     
                        Maximálna koncentrácia v použiteľnom prípravku
                     
                     
                        Iné
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                     
                        j
                     
                  
                        „144
                     
                     
                        Oxid zinočnatý (*1)
                        
                     
                     
                        77947
                     
                     
                        1314-13-2
                     
                     
                        215-222-5
                     
                     
                        Biela
                     
                     
                         
                     
                     
                         
                     
                     
                        Nepoužívať v aplikáciách, ktoré by mohli viesť k expozícii pľúc koncového používateľa pri vdychovaní.
                     
                     
                         
                     
                  
         
            (*1)  Na použitie ako UV filter, pozri prílohu VI, č. 30 a č. 30a.“